Zuma soek plaasvervanger vir Pansy Tlakula | Maroela Media
Mac Maharaj, die president se woordvoerder, het in 'n verklaring gesê kragtens die Verkiesingswet moet 'n paneel, wat bestaan uit die hoofregter as die voorsitter, die openbare beskermer, 'n verteenwoordiger van die Kommissie vir Geslagsgelykheid en die Menseregtekommissie, voorstelle vir kandidate aan die Nasionale Vergadering voorlê.
Zuma het Tlakula bedank vir haar toegewyde diens aan Suid-Afrika en haar suksesvolle termyn waartydens sy as hoof van die OVK 'n doeltreffende verkiesing verseker het.
Tlakula het verlede Dinsdag amptelik bedank.
'n Herrie het om haar kop losgebars nadat 'n forensiese ouditverslag van Price­waterhouseCoopers (PwC) bevestig het sy was betrokke by 'n gekonkel om 'n nuwe kantoor vir die OVK te bekom. Die tesourie het PwC opdrag gegee om 'n verslag saam te stel nadat Thuli Madonsela, openbare beskemer, vroeër bevind het Tlakula het verkeerdelik opgetree.
Seker weer een met n korupte agter grond hoe lyk dit ou mackie hoekom staan jy nie vir die pos. O askies dan het Zuma niemand om sy werk vir hom te doen nie
Zuma sal nie 'n bevoegde plaasvervanger in die ANC kry om haar op te volg. Wat ons nou al geleer het is dat hulle almal korrup is.